Lav et referat af nedenstående tekst:

Tekst:
AaB's midterforsvarer Kenneth Emil Petersen har lidt svært ved at fatte, at nordjyderne er videre til 1/8-finalerne i Europa League efter torsdagens 0-2-nederlag ude til Rio Ave. Til trods for nedturen i Portugal endte aftenen med avancement, da Steaua Bukarest tabte 0-2 til Dynamo Kiev. - Det er mærkeligt. Vi vidste ikke, hvordan det gik i den anden kamp, så lige nu er det svært at forstå, at vi er videre. - Jeg skal lige have kampen på afstand, før jeg kan glæde mig. Nederlaget overskygger det hele lige nu, siger Kenneth Emil Petersen til 6'eren. - Lige nu har jeg en hamrende irriterende følelse. Vi spillede langsomt og manglede noget gejst. Midterforsvareren vidste ikke noget om, hvad der foregik i Bukarest, hvor hjemmeholdet Steaua ikke måtte vinde. Rumænerne kom bagud 20 minutter før slutfløjt, inden Dynamo Kiev cementerede sejren i overtid. - Jeg var frustreret over, at jeg ikke vidste, hvad der skete. Det var underligt til sidst, siger han. Overordnet så er Kenneth Emil Petersen naturligvis glad for, at det danske mesterhold nu er videre i turneringen. - Det vil være en underdrivelse at sige, at 2014 har været et fint år. - Det er klasse, at vi er gået videre. Mod Rio Ave kommer vi til lidt chancer, men vi får ikke prikket den ind. Det var lidt en lad indsats, siger han.

Referat:
AaB's Kenneth Emil Petersen har meget blandet følelser efter holdets avancement i Europa League.